bergamasco
Store norske leksikon,Teknologi og industri,Landbruk,Husdyr,Hund,Hunderaser
Bergamasco er en italiensk gjeterhundrase brukt i fjellområdene i Nord- og Mellom-Italia. Den har en spesielt iøynefallende pels. Rasen er beslektet med de franske briardene og ungarske gjeterhunder.
Beskrivelse: Mankehøyde for hannhunder er ca. 60 cm, og for tisper ca. 56 cm. Den har lett rektangulær kroppsbygning, og er robust og livlig. Den har stort og langt hode og tynne, trekantede, hengende ører. Bergamasco har kort hals. Den har velvinklede ben med litt høye haser. Halen er lavt ansatt og hengende. Den har karakteristisk pels som er meget lang og danner kraftige snorer, og er stri og ragget på forreste del av kroppen. Pelsfargen er ensfarget grå eller flekket, isabellafarget (skittengul) med fawnfargede (lyst gulbrune) flekker, eller ensfarget svart. Les mer i Store norske leksikon Hund Hunderase Liste over hunderaser hundens historie